રાષ્ટ્રપતિ બરાક ઓબામાએ પોતાના ગુડબાય લેટરમાં લખ્યું છે, તમે મને એક વધુ સારો વ્યક્તિ અને સારો રાષ્ટ્રપતિ બનાવ્યો. આ આઠ વર્ષોમાં તમે સૌ મારા સારપ, દ્રઢતા અને આશાનો સ્ત્રોત બની રહ્યા, જેનાથી મને ઘણી શક્તિ મળી, મેં તમને અમેરિકન લોકોને તમારી સભ્યતા, દ્રઢતા, સારા મજાકિયા સ્વભાવ અને દયાળુતામાં જોયા છે. નાગરિકતાના આપણા દૈનિક કાર્યોમાં મેં આપણું ભવિષ્ય જોયું છે. હું હંમેશા દરેક પગલે તમારી સાથે રહીશ. જ્યારે પણ તમને લાગે કે પ્રગતિની ચમક ઝાંખી પડી રહી છે, તો હંમેશા યાદ રાખજો કે અમેરિકા કંઇ કોઇ એક વ્યક્તિનો ખ્યાલ માત્ર નથી. આપણા લોકતંત્રનો સૌથી શક્તિશાળી શબ્દ છે, આપણે એક છીએ અને આપણે એક દિવસ જરૂર જીતીશું.